
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

104. Τροποποίηση του Π.Δ/τος 215/1997 «Σύσταση Ειδι¬ 

κής Υπηρεσίας Δημοσίων Έργων (ΕΥΔΕ) για τη με¬ 
λέτη και κατασκευή των έργων Αεροδρομίων Νοτίου 
Ελλάδος (ΕΥΔΕ ΑΕΡΟΔΡΟΜΙΩΝ ΝΟΤΙΟΥ ΕΛΛΑ¬ 
ΔΟΣ)» (ΦΕΚ 167/Α'). 1 

105. Οργανισμός Ταμείου Προνοίας Δικηγόρων Πειραιώς 

(ΤΠΔΠ). 2 

106. Ενιαία υπαγωγή του Δήμου Πικρολίμνηςτου Ν. Κιλ¬ 

κίς στη δικαιοδοσία του Ειρηνοδικείου και Πρωτοδι¬ 
κείου Κιλκίς. 3 

107. Ευεργετικός υπολογισμός ημερών ποινής καταδί¬ 

κων και υποδίκων για εργασία ή απασχόληση σε προ¬ 
γράμματα ή σπουδές. 4 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑΥΠΆΡΙΘ. 104 
Τροποποίηση του Π.Δ/τος 215/1997 «Σύσταση Ειδικής Υπη¬ 
ρεσίας Δημοσίων Έργων (ΕΥΔΕ) για τη μελέτη και κατα¬ 
σκευή των έργων Αεροδρομίων Νοτίου Ελλάδος (ΕΥΔΕ Α¬ 
ΕΡΟΔΡΟΜΙΩΝ ΝΟΤΙΟΥ ΕΛΛΑΔΟΣ)» (ΦΕΚ 167/Α'). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 5 του Ν. 679/1977 «Περί αυξή- 
σεως θέσεων προσωπικού του Υπουργείου Δημοσίων Έργων 
και ρυθμίσεως συναφών θεμάτων» (ΦΕΚ 245/Α"). όπως αυτές 
τροποποιήθηκαν και συμπληρώθηκαν με το άρθρο 23 του 
Ν.1418/1984 (ΦΕΚ23/Α'). 

2. Τις διατάξεις του άρθρου 29Ατου Ν. 1558/1985 «Κυβέρ¬ 
νηση και Κυβερνητικά Όργανα», (ΦΕΚ 137/Α'), το οποίο προ¬ 
στέθηκε με το άρθρο 27 του Ν.2081/1992 (ΦΕΚ 154/Α') και 
τροποποιήθηκε με το άρθρο 1 παράγραφος 2α του Ν. 
2469/1997 (ΦΕΚ 38/Α') και το γεγονός ότι από τις διατάξεις 
του παρόντος διατάγματος δεν προκαλείται δαπάνη σε βά¬ 
ρος του κρατικού προϋπολογισμού. 

3. Την αριθμ. Δ3/Α/28061/3588/9.11.1994 απόφαση του Υ¬ 
πουργού Μεταφορών και Επικοινωνιών «Μετονομασία Κρα¬ 
τικού Αερολιμένα Πρέβεζας» (ΦΕΚ867/Β'). 


4. Την γνωμοδότηση αριθμ. 96/2001 του Συμβουλίου της Ε¬ 
πικράτειας μετά από πρόταση του Υπουργού Περιβάλλο¬ 
ντος, Χωροταξίας και Δημοσίων Έργων, αποφασίζουμε: 

Άρθρο 1 

Στο τέλος της παρ. 1 του άρθρου 3 του Π.Δ/τος 215/1997, 
προστίθεται ένα εδάφιο, που έχει ως εξής: 

«Τα ανωτέρω τμήματα ασκούν και τις αρμοδιότητες της Δι- 
ευθύνουσας Υπηρεσίας στις περιπτώσεις εκπόνησης μελε¬ 
τών μέσω των εγκατεστημένων εργολαβιών κατασκευής των 
έργων». 

Άρθρο 2 

1. Οι παράγραφοι 2 και 3 του άρθρου 4 του Π.Δ. 215/1997 
αντικαθίστανται ως εξής: 

«2. Ο Προϊστάμενος της ΕΥΔΕ Αεροδρομίων Νοτίου Ελλά¬ 
δος συμμετέχει στα αρμόδια τμήματα κατασκευών και μελε¬ 
τών του Συμβουλίου Δημοσίων Έργων, ως μέλος και εισηγη¬ 
τής για τα θέματα της ΕΥΔΕ Αεροδρομίων Νοτίου Ελλάδος, 
αναπληρούμενος σύμφωνα με τα οριζόμενα στις ισχύουσες 
κάθε φορά διατάξεις». 

«3. Τον Προϊστάμενο της ΕΥΔΕ απουσιάζοντα ή κωλυόμε¬ 
νο αναπληρώνει ο Προϊστάμενοςτου Τμήματος Κατασκευών 
της Προϊσταμένης Αρχής, και σε περίπτωση που και αυτός α¬ 
πουσιάζει ή κωλύεται, ο Προϊστάμενοςτου Τμήματος Μελε¬ 
τών και Προγράμματος». 

2. Στο τέλος του άρθρου 4 του Π.Δ. 215/1997 προστίθεται 
παράγραφος 4, που έχει ως εξής: 

«4. Τον Προϊστάμενο του Τμήματος Κατασκευώντης Προϊ- 
σταμένης Αρχής απουσιάζοντα ή κωλυόμενο, αναπληρώνει ο 
Προϊστάμενοςτου Τμήματος Μελετών και Προγράμματος». 

3. Στην παράγραφο 1. ατού άρθρου 1 και στην παράγραφο 
Ιβτου άρθρου 3του Π.Δ. 215/1997. όπου αναφέρεταιτο Α/Δ 
Πρέβεζας, αυτό αντικαθίσταται ως εξής: 

Άρθρο 3 

Η ισχύς του Διατάγματος αυτού αρχίζει από τη δημοσίευ¬ 
σή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων 
Έργων, αναθέτουμε τη δημοσίευση και εκτέλεση του παρό¬ 
ντος διατάγματος. 

Αθήνα, 8 Μαΐου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Κ. ΛΑΛΙΩΤΗΣ 

ΠΡΟΕΔΡΙΚΟ ΔΙΑΤΑΓΜΑΥΠΆΡΙΘ. 105 
Οργανισμός Ταμείου Προνοίας Δικηγόρων Πειραιώς (ΤΠΔΠ). 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) του Ν. 2503/97, άρθρο 20 (ΦΕΚ Α 107). 
β) του άρθρου 9 του Ν. 2042/92 (ΦΕΚ 75/Α/14.5.92). 
γ) του Ν. 2683/99, άρθρο 169, παρ.2 (ΦΕΚ 19Α/9.2.99). 
δ) του άρθ. 29Ατου Ν. 1558/1985, που προστέθηκε με το 
άρθρο 27του Ν. 2081/92 (ΦΕΚ 154Α) καιαντικαταστάθηκε με 
το άρθρο 1 παρ. 2α Ν. 2469/97 (ΦΕΚ 38Α). 

ε) του Π.Δ/τος 372/14.9.95 «Μεταφορά της Γ.Γ.Κ.Α. από το 
Υπ. Υ.Π.Κ.Α. στο Υπουργείο Εργασίας» (ΦΕΚ 201 Α). 

στ) του Π ,Δ/τος 373/14.9.95 «Συγχώνευση των Υπουργείων 
Προεδρίας της Κυβέρνησης και Εσωτερικών στο Υπουργείο 
Εσωτερικών, Δημόσιας Διοίκησης και Αποκέντρωσης και κα¬ 
θορισμός των αρμοδιοτήτων του» (ΦΕΚ 201/Α). 

2. Τηναριθμ. 1039386/441/Α 0006/21.4.2000 απόφαση του 
Πρωθυπουργού και του Υπουργού Οικονομικών, «Ανάθεση 
αρμοδιοτήτων Υπουργού Οικονομικών στους Υφυπουργούς 
Οικονομικών» (ΦΕΚ 571/Β/21.4.2000). 

3. Την αριθμ. 80027/8.5.2000 κοινή απόφαση του Πρωθυ¬ 
πουργού και Υπουργού Εργασίας και Κοινωνικών Ασφαλίσε¬ 
ων «Ανάθεση αρμοδιοτήτων στους Υφυπουργούς Εργασίας 
και Κοινωνικών Ασφαλίσεων» (ΦΕΚ610/Β/9.5.2000). 

4. Την αριθ. ΔΙΔΚ/Φ1/2/11187/12.5.2000 κοινή απόφαση 
του Πρωθυπουργού και του Υπουργού Εσωτερικών, Δημό¬ 
σιας Διοίκησης και Αποκέντρωσης «Ανάθεση αρμοδιοτήτων 
Υπουργού Εσωτερικών, Δημόσιας Διοίκησης και Αποκέ¬ 
ντρωσης στους Υφυπουργούς Εσωτερικών, Δημόσιας Διοί¬ 
κησης και Αποκέντρωσης Λ.Τζανή και Κ. Κάίσερλή» (ΦΕΚ 
630/Β/2000). 

5. Την από 16/12/1998 απόφαση της Γ ενικής Συνελεύσεως 
του Δικηγορικού Συλλόγου Πειραιώς και τις υπ’ αριθμ. 
122/14.10.1999 και 136/10.12.2000 αποφάσεις του Διοικητι¬ 
κού Συμβουλίου του Ταμείου Προνοίας Πειραιώς. 

6. Το γεγονός ότι από τις διατάξεις του Προεδρικού Δια¬ 
τάγματος, προκαλείται δαπάνη σε βάρος του προϋπολογι¬ 
σμού του ΤΑΜΕΙΟΥ ΠΡΟΝΟΙΑΣ ΔΙΚΗΓΟΡΩΝ ΠΕΙΡΑΙΩΣ 
(ΤΠΔΠ), η οποία για το υπόλοιπο του έτους 2001 ανέρχεται 
στο ποσό των 270. 000 δρχ., για δε την επόμενη πενταετία 
στο ποσό των 1.800.000 δρχ. και η οποία θα καλυφθεί από α¬ 
νάλογη πίστωση που θα εγγράφεται κατ’ έτος στον προϋπο¬ 
λογισμό του ΤΠΔΠ. 

7. Την αριθ. 489/2000 γνωμοδότηση του Σ.τ.Ε. μετά, από 
πρόταση των Υφυπουργών Εσωτερικών, Δημόσιας Διοίκη¬ 
σης και Αποκέντρωσης, Οικονομικών και Εργασίας και Κοι¬ 
νωνικών Ασφαλίσεων, αποφασίζουμε: 

Άρθρο 1 

Διάρθρωση Υπηρεσιών 

Οι υπηρεσίες του Ταμείου Προνοίας Δικηγόρων Πειραιώς 
(ΤΠΔΠ), αποτελούν μία (1) Διεύθνση που συγκροτείται ως ε¬ 
ξής: 

1) Τμήμα Παροχών, Διοικητικού, Μητρώου 

2) Τμήμα Οικονομικού και Ταμείου. 

Άρθρο 2 

Αρμοδιότητες Διευθύνσεως 

Οι αρμοδιότητες της Διευθύνσεως κατανέμονται μεταξύ 
των Τμημάτων, ως εξής: 

1. Τυήυα Παοογών Διοικητικού Μητρώου 

α) Μέριμνα για την παροχή νοσοκομειακής, ιατρικής, υγει¬ 


ονομικής και φαρμακευτικής περίθαλψης των ασφαλισμένων 
άμεσων και έμμεσων μελώντου Τ αμείου, σύμφωνα με τον Κα¬ 
νονισμό του Κλάδου Παροχών Ασθένειας. 

β) Μέριμνα για την έκδοση εγγυητικών επιστολών και πα- 
ραπεμπτηρίων στα νοσοκομεία, κλινικές, θεραπευτήρια, 
συμβεβλημένους ιατρούς κάθε ειδικότητας, θεώρηση των 
ιατρικών συνταγών. 

γ) Έλεγχος των λογαριασμών, δικαιολογητικών και παρα¬ 
στατικών στοιχείωντα οποία υποβάλλονται στην υπηρεσία α¬ 
πό τους ασφαλισμένους ή τα νοσοκομεία, κλινικές, θεραπευ¬ 
τήρια, φαρμακεία, συμβεβλημένους ιατρούς, οπτικούς κ.λπ. 
μετά από νοσοκομειακή, υγειονομική, ιατρική και φαρμακευ¬ 
τική περίθαλψη και εκκαθάριση των λογαριασμών αυτών. 

δ) Παροχή των πάσης φύσεως επιδομάτων προς τους α¬ 
σφαλισμένους, σύμφωνα με τον εκάστοτε ισχύοντα κανονι¬ 
σμό του Ταμείου, μετά από έλεγχο των δικαιολογητικών και 
παραστατικών τα οποία υποβάλλονται προς έγκριση. 

ε) Χειρισμός θεμάτων που αφορούν εφαρμογή διατάξεων 
της ΕΈ. και διμερών συμβάσεων με ξένα κράτη. 

στ) Κατάρτιση συμβάσεων με νοσηλευτικά ιδρύματα, ερ¬ 
γαστήρια, γιατρούς, 
ζ) Έκδοση βεβαιώσεων για Εφορία, 
η) Επιμέλεια για κάθε θέμα που αφορά την υπηρεσιακή κα¬ 
τάσταση του υπηρετούντος προσωπικού του Ταμείου. 

θ) Μέριμνα για την εισερχόμενη και εξερχόμενη αλληλο¬ 
γραφία, διακίνηση και διεκπεραίωσή της στα επιμέρους τμή¬ 
ματα, τήρηση πρωτοκόλλου, ταξινόμηση, ενημέρωση, συ¬ 
ντήρηση και φύλαξη του γενικού αρχείου, δακτυλογράφηση 
και κοινοποίηση των πάσης φύσεως εγγράφων. 

ι) Επιμέλεια για τη βεβαίωση από τον προϊστάμενο της α¬ 
κρίβειας αντιγράφων εξ εγγράφων αρχείου. 

ια) Συστηματική τήρηση των πρακτικώντων συνεδριάσεων 
των Γενικών Συνελεύσεων και του Διοικητικού Συμβουλίου. 

ιβ) Επιμέλεια για την απογραφή των κινητών πραγμάτων 
που ανήκουν στο Ταμείο, καθαρισμό, συντήρηση και φύλαξη 
των επίπλων και γραφείων του, συντήρηση της ακινήτου πε- 
ριουσίαςτου, ασφάλιση της κινητής και ακινήτου περιουσίας 
του Ταμείου και τήρηση σχετικού Μητρώου. 

ιγ) Μέριμνα για κάθε θέμα που αφορά την είσοδο, εγγρα¬ 
φή, έξοδο και διαγραφή των αμέσως και εμμέσως ασφαλι¬ 
σμένων μελών του Ταμείου, σύμφωνα με τις ισχύουσες δια¬ 
τάξεις, τήρηση του μητρώου των ατομικών φακέλλων και 
καρτελών των αμέσως και εμμέσως ασφαλισμένων μελών, 
μέριμνα για την συγκέντρωση στατιστικών στοιχείων που α¬ 
φορούν το μητρώο. 

ιδ) Παραλαβή και έλεγχος των βιβλιαρίων ενσήμων και ει¬ 
σφορών, των ετησίων δηλώσεων, με επεξεργασία των στοι¬ 
χείων οικογενειακής κατάστασης και ενημέρωση του τμήμα¬ 
τος παροχών. 

ιε) Χορήγηση, θεώρηση ή ανανέωση των ασφαλιστικών βι¬ 
βλιαρίων των ασφαλισμένων. 

ιστ) Χορήγηση εφ' άπαξ παροχής στους εξερχόμενουςτης 
ενεργού ασκήσεως του δικηγορικού λειτουργήματος αμέ¬ 
σως ασφ/νους και στους δικαιούμενους εφ’ άπαξ παροχής 
διαδόχους των, υπό τους όρους των εκάστοτε ισχυουσών κα¬ 
ταστατικών και λοιπών συναφών διατάξεων, έλεγχος, επε¬ 
ξεργασία, εκκαθάριση των σχετικών αιτήσεων και υποβολή 
των προς έγκριση από το αρμόδιο όργανο. 

ιζ) Επιμέλεια και αποστολή στα αρμόδια Δικαστήρια των 
σχετικών εγγράφων. Τήρηση αρχείου γνωμοδοτήσεων και 
δικαστικών αποφάσεων. 

2. Τυήυα Οικονουικού και Ταυείου 

α) Τήρηση και ενημέρωση όλων των λογιστικών βιβλίων και 
στοιχείων του Ταμείου. 

β) Κατάρτιση και παρακολούθηση της εκτέλεσης του προ¬ 
ϋπολογισμού, των εσόδων και δαπανών του Ταμείου και εκ¬ 
καθάριση των αποδοχών και λοιπών αποζημιώσεωντου προ¬ 
σωπικού. 

γ) Σύνταξη των μηνιαίων λογιστικών καταστάσεων κινήσε- 
ως των λογαριασμών, ισοζυγίων, γενικού καθολικού και ανα¬ 
λυτικού καθολικού, κατάρτιση και σύνταξη ισολογισμού και 
απολογισμού, απογραφή, παρακολούθηση των λογιστικών 
συναλλαγών με τις Τράπεζες και παρακολούθηση των έναντι 
του Ταμείου οικονομικών υποχρεώσεων των ασφαλισμένων. 

δ) Μέριμνα επίτωνπάσης φύσεως προμηθειών του Ταμεί¬ 
ου, σύνταξη των προκηρύξεων των διαγωνισμών προμηθει¬ 
ών, παραλαβή των υλικών αποθήκευση και διάθεση των στις 
υπηρεσίες και τήρηση βιβλίου αποθήκης. 

ε) Διακίνηση των ενσήμων του Τ.Π.Δ.Π. και Τ.Ν. και ΚΕΑΔ, 
μέριμνα για την διαχείριση των ενσήμων και την διάθεση των 
και έλεγχος των ενσήμων. 

στ) Διεξαγωγή της ταμειακής υπηρεσίας ήτοι είσπραξη των 
ασφαλιστικών εισφορώντων δικηγόρων, των αντιστοίχων ερ- 
γοδοτικών εισφορών, των εισφορών για αναγνώριση τέκνων, 
συζύγων κ.λπ. για αναγνώριση ετών. 

ζ) Πληρωμές, με βάση τα οικεία εντάλματα στους ασφαλι¬ 
σμένους, στους γιατρούς, νοσοκομεία, κλινικές, προμηθευ¬ 
τές, κ.λπ. 

η) Καταβολή των αποδοχών στους υπηρετούντες υπαλλή¬ 
λους του Ταμείου. 

θ) Έκδοση και έλεγχος όλων των ενταλμάτων πληρωμής 
προς προληπτικό έλεγχο από την αρμόδια Υπηρεσία του Ε¬ 
λεγκτικού Συνεδρίου (Πάρεδρο), ή κατασταλτικό έλεγχο, έκ¬ 
δοση των γραμματίων είσπραξης. 

ι) Συστηματική αρχειοθέτηση όλων των γραμματίων και ε¬ 
νταλμάτων του Ταμείου. 

ια) Επιμέλεια της παρακρατήσεως και αποδόσεως των πα- 
ρακρατηθέντων φόρων, εισφορών, χαρτοσήμων καιτελών υ¬ 
πέρ τρίτων. 

ιβ) Βεβαίωση και είσπραξη των καθυστερούμενων εισφορών. 

Άρθρο 3 

Διάρθρωση θέσεων 

Οι θέσεις τσυ προσωπικού του Ταμείου Προνοίας Δικηγό¬ 
ρων Πειραιώς (ΤΠΔΠ), διαρθρώνονται ως εξής: 

1. Α) ΚΑΤΗΓΟΡΙΑ ΠΕ 

- Κλάδος ΠΕ Διοικητικός-Οικονομικός, θέσεις δύο (2), από 
τις οποίες μία (1) στο βαθμό του Διευθυντή και μία (1) στους 
βαθμούς Δ'-Α'. 

Β) ΚΑΤΗΓΟΡΙΑ ΔΕ 

- Κλάδος ΔΕ Διοικητικός-Λογιστικός, θέσεις πέντε (5), 
στους βαθμούς Δ'-Α'. 

Γ) ΚΑΤΗΓΟΡΙΑ ΥΕ 

- Κλάδος ΥΕ Επιμελητών: θέση μία (1) στους βαθμούς Ε'-Β'. 

2. Προσόντα διορισμού για την πλήρωση των παραπάνω 
θέσεων, ορίζονται τα προβλεπόμενα στο Π.Δ. 50/2001 (ΦΕΚ 
39Α) όπως εκάστοτε ισχύει. 

Άρθρο 4 

Προϊστάμενοι Υπηρεσιών 

Στη Διεύθυνση του Ταμείου προΐσταται υπάλληλος του 
κλάδου ΠΕ Διοικητικού-Οικονομικού, ο οποίος επιμελείται ό¬ 
λων των υποθέσεων του Ταμείου, έχει τη συνολική ευθύνη 
της καλής και εύρυθμης λειτουργίας όλων των τμημάτων και 
υπηρεσιών του Ταμείου, παρίσταται κατά τις συνεδριάσεις 
του Διοικητικού Συμβουλίου χωρίς δικαίωμα ψήφου, εισηγεί- 
ται σ’ αυτό επί θεμάτων ημερήσιας διατάξεως επί της πορεί¬ 
ας των υποθέσεων του Ταμείου και υπογράφει κάθε έγγρα¬ 
φο της Διεύθυνσης. 

Μετά του Προέδρου του Δ.Σ. και σε περίπτωση απουσίας 
του μετά του νομίμου αναπληρωτή του καθώς και μετά του 
προϊσταμένου Οικονομικών Υπηρεσιών, συνυπογράφει τα ε¬ 
ντάλματα πληρωμής και γραμμάτια είσπραξης. 

Τις τραπεζικές επιταγές υπογράφει ο Διευθυντής μετά του 


Προέδρου του Δ.Σ. και σε περίπτωση απουσίας του μετά του 
νομίμου αναπληρωτή του. 

Σε περίπτωση απουσίας ή κωλύματος του, ο Προϊστάμενος 
της Διεύθυνσης του Ταμείου αναπληρώνεται σύμφωνα με τις 
διατάξεις της κείμενης νομοθεσίας. 

ΣτατμήματατηςΔιεύθυνσηςπρόίστανται υπάλληλοιτων κλά¬ 
δων ΠΕ Διοικητικού-Οικονομικού, και σε περίπωση ελλείψεως 
αυτών υπάλληλοι του κλάδου ΔΕ Διοικητικού-Λογιστικού. 

Ο Προϊστάμενος του Τμήματος Οικονομικού και Ταμείου 
ευθύνεται ατομικά, για την υπογραφή των γραμματίων ει¬ 
σπράξεων και ενταλμάτων πληρωμών συνυπογράφων αυτά 
μετά του Διευθυντού και του Προέδρου του Δ.Σ. ή νομίμου α¬ 
ναπληρωτή του, για τον προληπτικό και κατασταλτικό έλεγ¬ 
χο των προϋπολογισμών, απολογισμών, ισολογισμών, των μι- 
σθοδοτικών καταστάσεων τσυ προσωπικού και όλων των άλ¬ 
λων παραστατικών στοιχείων. 

Παρίσταται στις συνεδριάσεις του Δ.Σ. όποτε κρίνεται ανα¬ 
γκαίο από το Δ.Σ. και τον Διευθυντή και κυρίως επί οικονομι¬ 
κών θεμάτων. 

Άρθρο 5 

Κατάταξη προσωπικού 

Οι μόνιμοι υπάλληλοι του Τ. Π .Δ. Π. που υπηρετούν με την έ¬ 
ναρξη ισχύος του διατάγματος αυτού, κατατάσσονται σε α¬ 
ντίστοιχη κατηγορία και κλάδους, ως εξής: 

Στις θέσεις του κλάδου ΠΕ Δ/κού-Οικ/κού, οι υπάλληλοι 
του κλάδου ΠΕ Δ/κού-Λογιστικού και Δ/κού-Οικ/κού. 

Στις θέσεις του κλάδου ΔΕΔ/κού-Λογιστικού, οι υπάλληλοι 
του κλάδου ΔΕ Δ/κού-Λογιστικού. 

Στον Υφυπουργό Εργασίας και Κοινωνικών Ασφαλίσεων, α¬ 
ναθέτουμε τη δημοσίευση και εκτέλεση του παρόντος δια¬ 
τάγματος. 

Αθήνα, 7 Μάίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΦΥΠΟΥΡΓΟΙ 
ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

Λ.ΤΖΑΝΗΣ ΓΕΩΡΓΙΟΣ ΔΡΥΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΝΙΚΟΣ ΦΑΡΜΑΚΗΣ 
-♦- 

(3) 

ΠΡΟΕΔΡΙΚΟ ΔΙΑΤΑΓΜΑΥΠ’ΑΡΙΘ. 106 
Ενιαία υπαγωγή του Δήμου Πικρολίμνηςτου Ν. Κιλκίς στη δι¬ 
καιοδοσία του Ειρηνοδικείου και Πρωτοδικείου Κιλκίς. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Τις διατάξεις: 

1. Του άρθρου 2 παρ. 1 εδ. β'του Κώδικα Οργανισμού Δι¬ 
καστηρίων και κατάστασης δικαστικών λειτουργών (Κ.Ν. 
1756/1988 ΦΕΚ 35/Α71988). 

2. Του άρθρου 29 Α'του Ν. 1558/1985 «Κυβέρνηση και Κυ¬ 
βερνητικά Όργανα» (Α' 137) όπως προσετέθηκαν με το άρ¬ 
θρο 27 του Ν. 2081/1992 (Α' 154) και τροποποιήθηκαν με το 
άρθρο 1 παρ. 2περ. α'του Ν. 2469/1997 (Α'38). 

3. Τις υπ’ αριθμ. 16/1998 και 2/2000 γνώμες της Ολομέλει¬ 
ας του Εφετείου Θεσσαλονίκης. 

Το γεγονός ότι με το παρόν διάταγμα δεν προκαλείται δα¬ 
πάνη σε βάρος του Κρατικού Προϋπολογισμού. 

5. Τη γνωμοδότηση του Συμβουλίου της Επικράτειας με α¬ 
ριθμό 90/2001 μετά από πρόταση του Υπουργού Δικαιοσύ¬ 
νης, αποφασίζουμε: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Άρθρο μόνο 

1. Αποσπώνται τα Δημοτικά Διαμερίσματα α) «Παλαιό Α- 
γιονέρι» και «Νέο Αγιονέρι» του Δήμου Πικρολίμνης, του Ν. 
Κιλκίς από τη δικαιοδοσία του Ειρηνοδικείου Θεσσαλονίκης, 
περιφέρειας του Πρωτοδικείου Θεσσαλονίκης και Εφετείου 
Θεσσαλονίκης, και β) «Ανθόφυτο» του Δήμου Πικρολίμνης 
του Ν. Κιλκίς, από τη δικαιοδοσία του Ειρηνοδικείου Πολυ- 
κάστρου, περιφέρειας του Πρωτοδικείου Κιλκίς και Εφετείου 
Θεσσαλονίκης και υπάγονται όλα στη δικαιοδοσία του Ειρη¬ 
νοδικείου Κιλκίς, περιφέρειας του Πρωτοδικείου Κιλκίς και Ε¬ 
φετείου Θεσσαλονίκης. 

2. Υποθέσεις που εκκρεμούν ενώπιον των Ειρηνοδικείων 
Θεσσαλονίκης και Πολυκάστρου αντίστοιχα και οι οποίες θα 
υπαχθούν σύμφωνα με την παρ. 1 του παρόντος άρθρου 
στην αρμοδιότητα του Ειρηνοδικείου Κιλκίς για τις οποίες: 

α) Δεν έχει προσδιορισθεί δικάσιμος, θα αποσταλούν στο 
Ειρηνοδικείο Κιλκίς και θα εκδικασθούν απ’ αυτό. 

β) Έχει προσδιορισθεί δικάσιμος, θα παραμείνουν στη δι¬ 
καιοδοσία των Ειρηνοδικείων Θεσσαλονίκης και Πολυκά¬ 
στρου αντίστοιχα μέχρι την έκδοση οριστικής αποφάσεως. 

Στον Υπουργό Δικαιοσύνης αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 27 Απριλίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΔΙΚΑΙΟΣΥΝΗΣ 

ΜΙΧΑΗΛ ΣΤΑΘΟΠΟΥΛΟΣ 
-♦- 

(4) 

Ευεργετικός υπολογισμός ημερών ποινής καταδίκων και υ¬ 
ποδίκων για εργασία ή απασχόληση σε προγράμματα ή 
σπουδές. 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 46 του Ν. 2776/1999 (ΦΕΚ291 
Α') «Σωφρονιστικός Κώδικας». 

2. Τις διατάξεις του άρθρου 29Α του Ν. 1558/1985 ( ΦΕΚ 
137 Α'), όπως προστέθηκαν με το άρθρο 27του Ν. 2081 /1992( 
ΦΕΚ 154 Α') και τροποποιήθηκαν με την παράγραφο 2 α του 
άρθρου 1 του Ν. 2469/1997 (ΦΕΚ38 Α'). 

3. Το γεγονός ότι από τις διατάξεις ταυ παρόντος δεν προ- 
καλείται δαπάνη σε βάρος του Κρατικού Προϋπολογισμού. 

4. Τηνυπ’αριθ. 133/20.3.2001 γνωμοδότηση του Συμβουλί¬ 
ου Επικράτειας, μετά από πρόταση του Υπουργού Δικαιοσύ¬ 
νης, αποφασίζουμε: 

Άρθρο 1 

Το μέτρο του ευεργετικού υπολογισμού ημερώνποινής κα¬ 
ταδίκων και υποδίκων για εργασία ή απασχόληση σε προ¬ 
γράμματα ή σπουδές, καθορίζεται ως ακολούθως: 

1) Κάθε ημέρα απασχόλησης υπολογίζεται ως δύο (2) ημέ¬ 
ρες εκτιομένης ποινής στις περιπτώσεις: 

α) Πάσης φύσεως εργασίας, η οποία εκτελείται σε Αγροτι¬ 
κή Φυλακή ή Αγροτικό Σωφρονιστικό Κατάστημα Ανηλίκων. 
Για εργασία σε αγροτική ή κτηνοτροφική μονάδα εφαρμόζο¬ 
νται οι διατάξεις του Προεδρικού Διατάγματος υπ’ αριθ. 
342/7.12.2000 (ΦΕΚ. 296 Α'). 

β) Τεχνικής εργασίας πάσης φύσεως, η οποία πραγματο¬ 
ποιείται σε εργαστήριο ή συνεργείο Αγροτικής Φυλακής ή Α¬ 
γροτικού Σωφρονιστικού Καταστήματος Ανηλίκων. 

γ) Εργασίας, η οποία εκτελείται σε υφαντουργείο ή ραφείο 
ή τυπογραφείο ή βιβλιοδετείο ή φακελοποιείο ή αρτοποιείο ή 


στρωματοποιείο οποιοσδήποτε φυλακής ή Αγροτικού Σω¬ 
φρονιστικού Καταστήματος Ανηλίκων ή Ειδικού Καταστήμα¬ 
τος Κράτησης Νέων. 

δ) Εργασίας μάγειρα, βοηθού μάγειρα, ζαχαροπλάστη ή 
βοηθού ζαχαροπλάστη, η οποία εκτελείται για παρασκευή 
συσσιτίου κρατουμένων ή παραγωγή γλυκισμάτων σε οποια¬ 
δήποτε φυλακή ή Αγροτικό Σωφρονιστικό Κατάστημα Ανηλί¬ 
κων ή Ειδικό Κατάστημα Κράτησης Νέων. 

ε) Εργασίας οικοδόμου, σιδηρουργού, ξυλουργού, βοη¬ 
θού υδραυλικού, βοηθού ηλεκτρολόγου, ελαιοχρωματιστού, 
συντηρητού κτιρίου, νοσοκόμου ή βοηθού νοσοκόμου, η ο¬ 
ποία πραγματοποιείται σε οποιαδήποτε φυλακή ή Αγροτικό 
Σωφρονιστικό Κατάστημα Ανηλίκων ή Ειδικό Κατάστημα 
Κράτησης Νέων. 

στ) Συμμετοχής σε προγράμματα εκπαίδευσης τρίμηνης 
τουλάχιστον διάρκειας ή επαγγελματικής κατάρτισης, τα ο¬ 
ποία πραγματοποιούνται σε Αγροτική Φυλακή ή Αγροτικό 
Σωφρονιστικό Κατάστημα Ανηλίκων με ή χωρίς παραγωγική 
διαδικασία, καθώς και συμμετοχής σε αντίστοιχα προγράμ¬ 
ματα με παραγωγική διαδικασία σε οποιαδήποτε φυλακή ή 
Ειδικό Κατάστημα Κράτησης Νέων. 

ζ) Συμμετοχής σε προγράμματα εκπαίδευσης τρίμηνης 
τουλάχιστον διάρκειας ή επαγγελματικής κατάρτισης σε πα¬ 
ραγωγικά εργαστήρια της Κλειστής Κεντρικής Φυλακής Γυ- 
ναικών Κορυδαλλού, 

2) Κάθε ημέρα απασχόλησης υπολογίζεται ως μία και τρία 
τέταρτα (1 και 3/4) ημέρες εκτισμένης ποινής στις περιπτώ¬ 
σεις: 

α) Εργασίας πάσης φύσεως, πληντων αναφερομένων στην 
παράγραφο 1 του παρόντος, η οποία πραγματοποιείται σε 
εργαστήριο ή συνεργείο φυλακής ή Ειδικού Καταστήματος 
Κράτησης Νέων. 

β) Εργασίας καθαριστού, κουρέα, βοηθού αποθηκάριου, 
πλύντου καθώς και κάθε φύσεως τεχνικής εργασίας, πλην 
των αναφερομένων στην παράγραφο 1 του παρόντος, η ο¬ 
ποία εκτελείται σε οποιαδήποτε φυλακή ή Ειδικό Κατάστημα 
Κράτησης Νέων. 

γ) Εργασίας αγγελιοφόρου, τραπεζοκόμου, καθώς και ερ¬ 
γασίας σε καφενείο ή πρατήριο οποιοσδήποτε φυλακής ή Ει¬ 
δικού Καταστήματος Κράτησης Νέων. 

δ) Συμμετοχής σε επιμορφωτικά ή εκπαιδευτικά προγράμ¬ 
ματα τρίμηνης τουλάχιστον διάρκειας ή σε προγράμματα ε¬ 
παγγελματικής κατάρτισης χωρίς παραγωγική διαδικασία, 
πλην των αναφερομένων στην παράγραφο 1 στ' του παρό¬ 
ντος, που πραγματοποιούνται σε οποιαδήποτε φυλακή ή Ει¬ 
δικό Κατάστημα Κράτησης Νέων. 

ε) Φοίτησης σε Σχολεία και Εκπαιδευτικά Ιδρύματα όλων 
των βαθμιδών της εκπαίδευσης καθώς και σε Ινστιτούτα Ε¬ 
παγγελματικής Κατάρτισης. 

3) Κάθε ημέρα απασχόλησης υπολογίζεται ως μία και μισή 
(1 και 1/2) ημέρα εκτιομένης ποινής στην περίπτωση βοηθη¬ 
τικής εργασίας πάσης φύσεως, πλην των αναφερομένων 
στις παραγράφους 1 και 2 του παρόντος. 

Άρθρο 2 

Από τη δημοσίευση του παρόντος καταργούνται τα Προε¬ 
δρικά Διατάγματα υπ’ αριθ. 266/1997 (ΦΕΚ 192 Α') και 
361/1997 (ΦΕΚ 240 Α'). 

Η ισχύς του παρόντος διατάγματος αρχίζει απάτη δημοσί¬ 
ευσή του στην Εφημερίδα της Κυβερνήσεως. 

Στον Υπουργό Δικαιοσύνης αναθέτουμε τη δημοσίευση και 
εκτέλεση του παρόντος Διατάγματος. 

Αθήνα, 27 Απριλίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΔΙΚΑΙΟΣΥΝΗΣ 

ΜΙΧΑΗΛ ΣΤΑΘΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




